**Štefan Brenčič** (\* 14. júl 1920 – † 11. december 1998) bol slovenský politik, po druhej svetovej vojne poslanec Národného zhromaždenia Československej republiky a Slovenskej národnej rady.

V rokoch 1967 až 1968 bol povereníkom Slovenskej národnej rady pre kultúru a informácie.

Patril k reformnému krídlu Komunistickej strany Slovenska.

Životopis
---------

Docent Štefan Brenčič, CSc. pochádzal z veľmi chudobnej rodiny v Bratislave – Dúbravke. V Dúbravke vyrastal s dvomi sestrami. Jeho manželka Mária (neskôr docentka pedagogiky na Univerzite Komenského) tiež pochádzala z Dúbravky, v ktorej vyrastala s ďalšími tromi sestrami. Spolu mali troch synov – Vladimíra, Alexeja a Štefana.

Po voľbách v roku 1954 bol Štefan Brenčič zvolený do Národného zhromaždenia za Komunistickú stranu Slovenska vo volebnom obvode Bratislava-Okolie-Pezinok. Do funkcie nastúpil ako náhradník v októbri 1957. V parlamente zotrval do konca svojho mandátu, t. j. do volieb v roku 1960.

Vo voľbách v roku 1960 bol zvolený za poslanca Slovenskej národnej rady. Začiatkom roka 1968 bol zvolený za člena Štátno-právnej komisie Slovenskej národnej rady, ktorá sa zaoberala zmenou postavenia slovenských inštitúcií.

Napomohol právnemu obnoveniu činnosti grécko-katolíckej Cirkvi na Slovensku.

Keďže verejne odsúdil okupáciu Československa po auguste 1968 vojskami Varšavskej zmluvy, bol vylúčený z KSS a odstavený z verejného života. Ústredný výbor Komunistickej strany Československa ho registroval ako exponenta pravice.

Slovenská národná rada vo februári 1990 „*schválila spoločenskú rehabilitáciu poslancov SNR, ktorí na základe nepravdivých a neopodstatnených obvinení a podľa kritérií, tzv. normalizačného procesu, v rozpore s reálnou pravdou a skutočnosťou, boli pozbavení poslaneckej funkcie, alebo sa tejto pod nátlakom vzdali*" vrátane docenta Štefana Brenčiča, ktorý „požiadal o uvoľnenie 22. 12. 1969".

Podporoval slovenských umelcov či hudobný festival Bratislavská lýra. Napríklad dňa 11. decembra 1967 odovzdal titul národného umelca dramatikovi MUDr. Ivanovi Stodolovi.

Referencie
----------

1. ↑  *Štefan Brenčič, Poslanecká sněmovna Parlamentu České republiky [cit. 2012-01-23]. Dostupné online.*
2. ↑  *kol. aut.: Československé dějiny v datech*. Praha: Svoboda, 1987. ISBN 80-7239-178-X. S. 627. https://sk.wikipedia.org/wiki/Zoznam\_ministrov\_kult%C3%BAry\_Slovenskej\_republik
3. ↑   ; O Š. Brenčičovi sa hovorí na stranách 88-89; 109, 113, 128.
4. ↑  *Rychlík, Jan: Češi a Slováci ve 20. století*. Praha: Vyšehrad, 2012. ISBN 978-80-7429-133-3. S. 471.
5. ↑   *Pešek, Jan: Štát a cirkvi v období pokusu o spoločenskú reformu* (1968-1969); Soudobé dějiny 2001 (vol.8) 2-3: 350-364 - ; *Borza, Peter - Mandzák, Atanáz: Z podzemia na svetlo. Gréckokatolícka cirkev 1950 – 1968*, Impulz Revue, Číslo 4/2008. Dostupné online; 
;
6. ↑  *Seznam osob doporučených k zařazení do jednotné centrální evidence představitelů a exponentů pravice ústředním výborem KSČ* Dostupné online -
7. ↑  Výsledky činnosti Komisie Predsedníctva Slovenskej národnej rady na posúdenie pôsobenia Slovenskej národnej rady a jej orgánov v rokoch 1968 – 1970; február 1990; Digitálna knižnica - dokument (nrsr.sk),
8. ↑   ;
9. ↑  ; Kronika mesta Piešťany Zväzok IV, rok 1967, strana 17 -

Externé odkazy
--------------

* Štefan Brenčič v PSP

Zdroj
-----

Niektoré informácie o politickej kariére možno nájsť v tomto článku Štefan Brenčič – Wikipedie (wikipedia.org)

Autoritné údaje: